મુંબઈ : મુંબઈમાં બળાત્કારનો આરોપી નિર્દોષ જાહેર થતા હવે તેના દ્વારા ૨૦૦ કરોડનો વળતર દાવો કરવામાં આવ્યો છે. ૨૦૦૯માં ગોપાલ શેટ્ટેને બળાત્કારના આરોપમાં સાત વર્ષની સજા ફટકારવામાં આવી હતી. છ વર્ષ જેલવાસ ભોગવ્યા બાદ નિર્દોષ જાહેર થયો છે. ગોપાલે એવી દલીલ કરી છે કે જિંદગીના મહત્ત્વપૂર્ણ છ વર્ષ જેલમાં વેડફાય છે તેનો હિસાબ ગણીને ૨૦૦ કરોડનું વળતર માંગ્યુ છે એટલું જ નહીં. સજા ફટકારનાર સેશન્સ જજ, સરકારી વકીલ તથા તપાસ અધિકારી વિરૂદ્ધ કાર્યવાહીની પણ માંગ કરી છે.